Riżoluzzjoni leġiżlattiva tal-Parlament Ewropew dwar il-proposta għal direttiva tal-Kunsill dwar taxxi relatati mal-karozzi tal-passiġġieri (COM(2005)0261 - C6-0272/2005 - 2005/0130(CNS))



Official Journal 305 E , 14/12/2006 P. 0085 - 0091



P6_TA(2006)0334 Taxxi relatati mal-karozzi tal-passiġġieri * Riżoluzzjoni leġiżlattiva tal-Parlament Ewropew dwar il-proposta għal direttiva tal-Kunsill dwar taxxi relatati mal-karozzi tal-passiġġieri (COM(2005)0261 — C6-0272/2005 — 2005/0130(CNS)) (Proċedura ta' konsultazzjoni) Il-Parlament Ewropew, - wara li kkunsidra l-proposta tal-Kummissjoni lill-Kunsill (COM(2005)0261) [1], - wara li kkunsidra l-Artikolu 93 tat-Trattat tal-KE, skond liema l-Kunsill ikkonsulta l-Parlament (C6-0272/2005), - wara li kkunsidra l-Artikolu 51 tar-Regoli tal-Proċedura tiegħu, - wara li kkunsidra r-rapport tal-Kumitat għall-Affarijiet Ekonomiċi u Monetarji u l-opinjonijiet tal-Kumitat għall-Ambjent, is-Saħħa Pubblika u s-Sikurezza ta' l-Ikel u l-Kumitat għat-Trasport u t-Turiżmu (A6-0240/2006), 1. Japprova l-proposta tal-Kummissjoni kif emendata; 2. Jistieden lill-Kummissjoni biex tbiddel il-proposta skond dan, skond l-Artikolu 250(2) tat-Trattat tal-KE; 3. Jistieden lill-Kunsill biex jinnotifika lill-Parlament jekk ikollu l-ħsieb li jitbiegħed mit-test approvat mill-Parlament; 4. Jitlob il-ftuħ tal-proċedura ta' konċiljazzjoni skond id-Dikjarazzjoni Konġunta ta' l- 4 ta' Marzu 1975 jekk il-Kunsill ikollu l-ħsieb li jitbiegħed mit-test approvat mill-Parlament; 5. Jitlob lill-Kunsill sabiex jerġa' jikkonsultah jekk ikollu l-ħsieb li jemenda l-proposta tal-Kummissjoni b'mod sostanzjali; 6. Jagħti struzzjonijiet lill-President tiegħu sabiex jgħaddi l-pożizzjoni tiegħu lill-Kunsill u lill-Kummissjoni. TEST PROPOST MILL-KUMMISSJONI | EMENDI TAL-PARLAMENT | Emenda 30 Premessa 1 (1) It-tassazzjoni tal-karozzi tal-passiġġieri tista' tkun għodda komplementari importanti li tappoġġa għanijiet ambjentali, b'mod partikolari f'dak li għandu x'jaqsam mat-tnaqqis ta' lemissjonijiet tal-gass ta' l-effett serra u għalhekk ikun adattat li jiġi introdott element ibbażat fuq id-dijossidu tal-karbonju fittaxxa bażi kemm tat-taxxi ta' reġistrazzjoni u kif ukoll tat-taxxi annwali taċ-ċirkolazzjoni. Minkejja dan, sabiex jagħtu kontribut sabiex jintlaħqu l-impenji li ħadu l-Komunità u l-Istati Membri taħt il-protokoll ta' Kyoto, l-elementi proposti li huma relatati direttament ma' l-emissjonijiet tad-dijossidu tal-karbonju, għandhom jiddaħħlu fit-taxxa bażi tat-taxxi relatati mal-passiġġieri applikati matul il-perjodu ta' impenn 2008-2012. Minħabba li l-għan strateġiku tal-Komunità li jitnaqqsu l-emissjonijiet taddijossidu tal-karbonju mill-karozzi tal-passiġġieri jeħtieġ li jintlaħaq sa, l-aktar tard, is-sena 2010 huwa adattat li l-element ibbażat fuq id-dijossidu tal-karbonju jkun apllikat b'mod sħiħ sal- 31 ta' Diċembru 2010. | (1) It-tassazzjoni tal-karozzi tal-passiġġieri tista' tkun għodda komplementari importanti li tappoġġa għanijiet ambjentali, b'mod partikolari f'dak li għandu x'jaqsam mat-tnaqqis ta' lemissjonijiet tal-gassijiet ta' l-effett serra u għalhekk ikun xieraq li jiġi introdott element ibbażat fuq is-sustanzi li jniġġsu u leffiċjenza fl-użu tal-fjuwil fit-taxxa bażi kemm tat-taxxi ta' reġistrazzjoni u kif ukoll tat-taxxi annwali taċ-ċirkolazzjoni. Madanakollu, sabiex jagħtu kontribut sabiex jintlaħqu l-impenji li ħadu l-Komunità u l-Istati Membri taħt il-protokoll ta' Kyoto, l-elementi proposti li huma relatati direttament ma' l-emissjonijiet tad-dijossidu tal-karbonju, għandhom jiddaħħlu fit-taxxa bażi tat-taxxi relatati mal-passiġġieri applikati matul il-perjodu ta' impenn 2008-2012. Minħabba li l-għan strateġiku tal-Komunità li jitnaqqsu l-emissjonijiet tad-dijossidu tal-karbonju millkarozzi tal-passiġġieri jeħtieġ li jintlaħaq sa, l-aktar tard, is-sena 2010 huwa adattat li l-element ibbażat fuq id-dijossidu tal-karbonju jkun apllikat b'mod sħiħ sal- 31 ta' Diċembru 2010. | Emenda 2 Premessa 2 (2) It-tielet pilastru ta' l-istrateġija tal-Komunità għat-tnaqqis ta' l-emissjonijiet tad-dijossidu tal-karbonju mill-karozzi tal-passiġġieri u għat-titjib ta' l-ekonomija tal-karburant, imħaddan mill-Kunsill fl-1996, huwa magħmul minn miżuri fiskali u huwa luniku pilastru li għad jonqos li jkun implimentat fil-livell ta' Komunità. | (2) It-tielet pilastru ta' l-istrateġija tal-Komunità għat-tnaqqis ta' emissjonijiet ta' sustanzi li jniġġsu mill-karozzi tal-passiġġieri u għat-titjib ta' l-ekonomija tal-karburant, imħaddan mill-Kunsill fl-1996, huwa magħmul minn miżuri fiskali u huwa l-uniku pilastru li għad jonqos li jkun implimentat fil-livell ta' Komunità. | Emenda 3 Premessa 3 (3) L-Istati membri għandhom ikunu mħeġġa li japplikaw inċentiv fiskali kkoordinat għal karozzi tal-passiġġieri li josservaw il-limit aktar stretti ta' emissjoni minn dawk li saru mandatorji taħt id-Direttiva 98/69/KE (Euro 4), li tirrelata ma' miżuri li għandhom jittieħdu kontra t-tniġġis ta' l-arja minn emissjonijiet minn vetturi motorizzatti u li temenda d-Direttiva tal-Kunsill 70/220/KEE, li tħaffef it-tqegħid fis-suq ta' karozzi tal-passiġġieri jew tagħmir tal-karozzi li jissodisfaw kondizzjonijiet mitluba futuri li għandhom jiġu adottati fil-livell ta' Komunità (Euro 5). | (3) L-Istati membri għandhom ikunu mħeġġa li japplikaw inċentiv fiskali kkoordinat għal karozzi tal-passiġġieri li josservaw il-limiti aktar stretti ta' emissjoni minn dawk li saru mandatorji skond id-Direttiva 98/69/KE (Euro 4), dwar miżuri li għandhom jittieħdu kontra t-tniġġis ta' l-arja minn emissjonijiet minn vetturi bil-mutur u li temenda d-Direttiva tal-Kunsill 70/220/KEE, li tħaffef it-tqegħid fis-suq ta' karozzi tal-passiġġieri li jissodisfaw kondizzjonijiet mitluba futuri li għandhom jiġu adottati fil-livell ta' Komunità (Euro 5). Flimkien ma' l-element bbażat fuq id-dijossidu tal-karbonju introdott b'din id-Direttiva, l-Istati Membri jistgħu jintroduċu tassazzjoni differenzjata bbażata fuq emissjonijiet ta' sustanzi li jniġġsu u l-klassifikazzjonijiet ta' l-Euro fis-sistemi nazzjonali tagħhom ta' tassazzjoni ta' vetturi bil-mutur. | Emenda 4 Premessa 3 a (ġdida) | (3a) L-Istati Membri huma mħeġġa bis-sħiħ biex ma jimponux tassazzjoni doppja fil-każ ta' taxxi ta' reġistrazzjoni ta' vetturi tal-passiġġieri; għandha tingħata konsiderazzjoni partikolari lill-każ ta' ċittadini ta' l-UE li jirritornaw lejn il-pajjiż ta' l-oriġini tagħhom wara li jgħaddu iżjed minn sentejn fi Stat Membru ieħor. | Emenda 5 Premessa 3 b (ġdida) | (3b) L-Istati Membri għandhom jiġu mħeġġa wkoll biex japplikaw inċentivi fiskali kkoordinati għal vetturi tal-passiġġieri sabiex iħeffu t-tqegħid fis-suq ta' vetturi tal-passiġġieri u tagħmir ta' vetturi li jissodisfaw r-rekwiżiti ta' l-iffrankar ta' l-enerġija u ta' l-effiċjenza ta' l-enerġija, sew jekk is-sors ta' lenerġija użat huwa karburant fossili, bħal petrol, diżil, jew LPG, karburant alternattiv, bħall-bijokarburant, gass naturali, jew idroġenu, jew enerġija elettrika, inklużi magni ibridi. | Emenda 6 Premessa 3 c (ġdida) | (3c) L-Istati Membri għandhom ikollhom l-opportunità, flimkien ma' l-element ibbażat fuq id-dijossidu tal-karbonju, li jkomplu jagħmlu divrenzjar bejn il-kategoriji ta' sustanzi li jniġġsu skond id-Direttiva tal-Kunsill 70/220/KEE ta' l- 20 ta' Marzu 1970 dwar l-approssimazzjoni tal-liġijiet ta' l-Istati Membri li għandhom x'jaqsmu ma' miżuri li għandhom jittieħdu kontra t-tniġġis ta' l-arja b'emissjonijiet minn vetturi b'mutur positive-ignition [2](normi Euro) bħala l-bażi għall-kalkoli tat-taxxa ta' ċirkolazzjoni u tat-taxxa ta' reġistrazzjoni annwali. | Emenda 7 Premessa 4 (4) Għandu jkun possibbli għal dan it-tip ta' miżuri fiskali li jieħdu l-forma ta' divrenzjar tat-taxxa tat-taxxi relatati malkarozzi tal-passiġġieri, applikati fuq bażi ta' l-ammont imsarraf fi grammi ta' dijossidu tal-karbonju li joħroġ f'kull kilometru minn kull karozza partikolari. | (4) Għandu jkun possibbli għal dan it-tip ta' miżuri fiskali li jieħdu l-forma ta' divrenzjar tat-taxxa tat-taxxi relatati malkarozzi tal-passiġġieri, applikati fuq bażi ta' l-emissjonijiet ta' sustanzi li jniġġsu fil-forma ta' ossidi tan-nitroġenu u partikuli ta' ġmid minn kull karozza partikolari kif ukoll l-emissjonijiet tad-dijossidu tal-karbonju tagħhom, imkejla fi grammi għal kull kilometru, u l-konsum tal-karburant tagħhom, ikkalkulat f'litri għal kull 100 kilometru skond il-parametri stipulati fid-Direttiva tal-Kummissjoni 1999/100/KE tal- 15 ta' Diċembru 1999 li taddatta ghall-progress tekniku d-Direttiva tal-Kunsill 80/1268/KEE li tirrigwardja l-emissjoniet ta' carbon dioxide u l-konsum ta' karburanti minn vetturi bilmutur [3]. | Emenda 9 Premessa 5 a (ġdida) | (5a) Id-divrenzjar tat-taxxa stabbilita fl-implimentazzjoni ta' din id-Direttiva għandha tiġi kkunsidrata fir-reviżjoni, li għandha sseħħ, tad-Direttiva 1999/94/KE tal-Parlament Ewropew u tal-Kunsill tat- 13 ta' Diċembru 1999 dwar id-disponibbiltà ta' tagħrif għall-konsumatur dwar l-ekonomija talkarburant u l-emissjonijiet tas-CO2 rigward il-marketing ta' karozzi tal-passiġġieri ġodda [4] sabiex tkun żgurata il-provista ta' tagħrif konsistenti għal sidien ta' karozzi prospettivi. | Emenda 10 Premessa 6 (6) Fis-suq intern, l-ostakli tat-taxxa għaċ-ċaqliq ħieles ta' persuni u tal-propjetà personali tagħhom, inklużi karozzi tal-passiġġieri, għandhom jitneħħew. Id-Direttiva preżenti timmira li tneħħi dan it-tip ta' ostakli billi jkunu strutturati mill-ġdid ittaxxi relatati mal-karozzi tal-passiġġieri applikati mill-Istati Membri, mingħajr ma torbothom li jintroduċu xi taxxi ġodda. | (6) Fis-suq intern, l-ostakli tat-taxxa għaċ-ċaqliq ħieles ta' persuni u tal-propjetà personali tagħhom, inklużi karozzi tal-passiġġieri, għandhom jitneħħew. Id-Direttiva preżenti timmira li tneħħi dan it-tip ta' ostakli billi jkunu strutturati mill-ġdid ittaxxi relatati mal-karozzi tal-passiġġieri applikati mill-Istati Membri, mingħajr ma torbothom li jintroduċu xi taxxi ġodda u, skond il-prinċipju tan-newtralità tal-baġit. | Emenda 12 Premessa 8 a (ġdida) | (8a) It-tneħħija tat-taxxi tar-reġistrazzjoni għandha effett tajjeb fuq is-sikurezza tat-toroq u l-ambjent peress li twassal għal tiġdid iżjed mgħaġġel tal-flotta tal-karozzi. It-tnaqqis flispiża tax-xiri huwa inċentiv biex jitbiddlu vetturi qodma b'vetturi li huma iżjed sikuri, iniġġsu inqas, u li għandhom effiċjenza tal-karburant akbar. Il-prinċipju li l-użu u l-impatt ambjentali ta' vettura jkunu ntaxxati huwa konformi malprinċipju fundamentali tal-politika ambjentali tal-Komunità li teħtieġ li min iniġġes ikun responsabbli għall-ispejjeż talħsara ambjentali. | Emenda 13 Premessa 10 (10) Huwa adattat li fejn huma applikabbli, is-sistemi ta' rimbors kemm għat-taxxi ta' reġistrazzjoni kif ukoll għat-taxxi annwali ta' ċirkolazzjoni, jiddaħħlu mingħajr dewmien, sabiex jevitaw distorsjonijiet u trattament differenti tat-taxxa tal-karozzi tal-passiġġieri. | (10) Huwa xieraq li fejn huma applikabbli, is-sistemi ta' rimbors kemm għat-taxxi ta' reġistrazzjoni kif ukoll għat-taxxi annwali ta' ċirkolazzjoni, jiddaħħlu mingħajr dewmien, sabiex jevitaw distorsjonijiet u trattament differenti tat-taxxa tal-karozzi tal-passiġġieri. L-ispejjeż tat-transazzjoni assoċjati mal-ħlas ta' taxxi tar-reġistrazzjoni għandhom jitnaqqsu billi jiġu stabbiliti soluzzjonijiet one-stop online li jipprovdu servizzi ta' kalkoli, rimborsi u ħlas ta' taxxi tar-reġistrazzjoni ta' karozzi meta wieħed jiċċaqqlaq minn Stat Membru għal ieħor. | Emenda 40 Premessa 11 a (ġdida) | (11a) Fl-interess li jiġu ppreservati vetturi antiki klassiċi u qodma, m'hemm xejn f'din id-Direttiva li għandu jneħħi ddritt ta' l-Istati Membri milli jeżentaw vetturi b'eżistenza ta' mill-inqas 20 sena mit-taxxi taċ-ċirkolazzjoni. | Emenda 14 Premessa 13 a (ġdida) | (13a)Meta titqies il-koperazzjoni mill-qrib bejn bosta Stati Membri fuq naħa waħda u l-pajjiżi taż-Żona Ekonomika Ewropea u ta' l-Assoċjazzjoni Ewropea tal-Kummerċ Ħieles (pajjiżi taż-ŻEE-EFTA) fuq in-naħa l-oħra, u sabiex ikun żgurat livell ogħla ta' koperazjoni, speċjalment fil-qasam tal-protezzjoni ta' l-ambjent, huwa rakkomandat illi d-dispożizzjonijiet rispettivi jiġu estiżi għall-pajjiżi taż-ŻEE-EFTA in kwistjoni. | Emenda 15 Premessa 14 (14) Minħabba li l-għanijiet li jittejjeb it-tħaddim tas-suq intern fil-qasam tal-karozzi tal-passiġġieri, kif ukoll minħabba l-użu li rnexxa ta' miżuri fiskali għall-implimentazzjoni ta' l-istrateġija tal-Komunità li tnaqqas emissjonijiet tad-dijossidu tal-karbonju mill-karozzi tal-passiġġieri, ma jistgħux jintlaħqu b'mod suffiċjenti mill-Istati Membri individwali u għalehkk, minħabba raġuni ta' l-iskala jew l-effetti ta' l-azzjoni, jistgħu jintlaħqu aħjar fil-livell ta' Komunità, il-Komunità tista' tadotta dawn ilmiżuri, skond il-prinċipju tas-sussidrajetà kif stipulat fl-Artikolu 5 tat-Trattat. Skond il-prinċipju tal-proporzjonalità, kif stipulat f'dan l-Artikolu, din id-Direttiva ma tmurx lil hinn minn dak li huwa meħtieġ sabiex jinkisbu dawn l-għanijiet, | (14) Minħabba li l-obbjettivi li jittejjeb it-tħaddim tas-suq intern fil-qasam tal-karozzi tal-passiġġieri, kif ukoll minħabba l-użu li rnexxa ta' miżuri fiskali għall-implimentazzjoni ta' l-istrateġija tal-Komunità li tnaqqas emissjonijiet li jniġġsu mill-karozzi talpassiġġieri, ma jistgħux jintlaħqu b'mod suffiċjenti mill-Istati Membri individwali u għalehkk, minħabba raġuni ta' l-iskala jew l-effetti ta' l-azzjoni, jistgħu jintlaħqu aħjar fil-livell ta' Komunità, il-Komunità tista' tadotta dawn il-miżuri, skond ilprinċipju tas-sussidjarjetà kif stipulat fl-Artikolu 5 tat-Trattat. Skond il-prinċipju tal-proporzjonalità, kif stipulat f'dan l-Artikolu, din id-Direttiva ma tmurx lil hinn minn dak li huwa meħtieġ sabiex jinkisbu dawn l-obbjettivi, | Emenda 16 Artikolu 1, paragrafu 1 Din id-Direttiva tistipula regoli għall-kalkoli tat-taxxi fuq ilkarozzi tal-passiġġieri, fuq il-bażi ta' l-emissjonijiet tagħhom tad-dijossidu tal-karbonju. | Din id-Direttiva tistipula r-regoli għall-kalkoli tat-taxxi fuq ilkarozzi tal-passiġġieri, fuq il-bażi ta l-emissjonijiet li jniġġsu tagħhom bħad-dijossidu tal-karbonju. | Emenda 17 Artikolu 4, titolu Divrenzjar b'referenza għall-emissjonijiet tad-dijossidu tal-karbonju | Divrenzjar b'referenza għall-emissjonijiet tad-dijossidu tal-karbonju, il-konsum tal-karburant u l-emissjonijiet ta' sustanzi li jniġġsu | Emenda 20 Artikolu 5, paragrafu 1, sub paragrafu 1 a (ġdid) | Il-Kummissjoni għandha tippreżenta studju dwar il-piż li għandu jingħata lil fatturi possibbli oħrajn fit-twaqqif ta' bażi ta' taxxa għal taxxa ta' karozzi tal-passiġġieri, sal- 31 ta' Diċembru 2006. | Emenda 21 Artikolu 5, paragrafu 2 2. Sal- 31 ta' Diċembru 2010 l-introjtu totali tat-taxxa millelement ibbażat fuq id-dijossidu tal-karbonju tat-taxxi annwali ta' ċirkolazzjoni jrid irendi mill-anqas għall-ħamsin fil-mija ta' lintrojtu totali minn dawn it-taxxi. | 2. Sal- 31 ta' Diċembru 2010 l-introjtu totali tat-taxxa millelement tat-taxxi annwali ta' ċirkolazzjoni bbażat fuq l-emissjonijiet tad-dijossidu tal-karbonju, il-konsum tal-karburant u lemissjonijiet ta' sustanzi li jniġġsu jrid irendi mill-anqas għallħamsin fil-mija ta' l-introjtu totali minn dawn it-taxxi. | Emenda 22 Artikolu 9, paragrafu 1 a (ġdid) | Sabiex jitnaqqsu l-ispejjeż tat-transazzjoni assoċjati mal-ħlas u r-rimbors ta' taxxi ta' reġistrazzjoni, l-Istati Membri, taħt il-koordinazzjoni tal-Kummissjoni, għandhom iwaqqfu soluzzjoni online, one-stop konġunta għall-kalkolu, ir-rimbors u lħlas ta' taxxi tar-reġistrazzjoni ta' karozzi disponibbli għarresidenti ta' l-UE li jmorru minn Stat Membru għal ieħor. | Emenda 23 Artikolu 10, paragrafu 2 2. Sabiex ikun iddeterminat il-valur residwu ta' karozza talpassiġġieri għall-għanijiet tal-paragrafu 1, l-Istati Membri jistgħu japplikaw metodi differenti, bħal valutazzjonijiet, eżaminazzjonijiet esperti jew l-użu ta' skali fissi. | 2. Sabiex ikun iddeterminat il-valur residwu ta' karozza talpassiġġieri għall-għanijiet tal-paragrafu 1, l-Istati Membri jistgħu japplikaw metodi differenti, bħal evalwazzjonijiet, eżamijiet esperti jew l-użu ta' skali fissi. Persuni interessati, inklużi organizzazzjonijiet ta' konsumaturi, għandhom jiġu involuti bi sħiħ u regolarment fi proċess li għandu jkun kompletament trasparenti. | Emenda 24 Artikolu 10, paragrafu 3, punt (a) (a)l-iskali huma stabbiliti fuq il-bażi ta' kriterji ġenerali u oġġettivi, li għandhom ikunu stipulati; | (a)l-iskali huma stabbiliti fuq il-bażi ta' kriterji ġenerali u oġġettivi, li għandhom ikunu stipulati, jiġu ippubblikati kif xieraq u aġġornati regolarment; | Emenda 25 Artikolu 13 Sal- 31 ta' Diċembru 2015 fejn it-taxxi ta' reġistrazzjoni ġew miżmuma, id-divrenzjar tat-taxxa irid ikun applikat, abbażi tan-numru ta' grammi ta' dijossidu tal-karbonju li joħroġ f'kull kilometru minn kull karozza partikolari tal-passiġġieri. | Sal- 31 ta' Diċembru 2015, fejn it-taxxi tar-reġistrazzjoni ġew miżmuma, id-divrenzjar progressiv gradwat tat-taxxa jrid ikun applikat għal kull karozza tal-passiġġieri individwali abbażi ta' l-emissjonijiet tad-dijossidu tal-karbonju u ta' sustanzi li jniġġsu tagħha, li jitkejlu fi grammi għal kull kilometru, u lkonsum tal-karburant tagħha, ikkalkulat f'litri għal kull 100 kilometru skond il-parametri stipulati fid-Direttiva 1999/100/KE. | Emenda 28 Artikolu 15 L-Istati Membri jridu jikkomunikaw lill-Kummissjoni it-taxxa bażi u l-livelli tat-taxxa tat-taxxi ta' reġistrazzjoni u tat-taxxi annwali ta' ċirkolazzjoni kif applikati mill-1 ta' Jannar ta' kull sena, u wara kull bidla fil-liġi nazzjonali. | L-Istati Membri jridu jikkomunikaw lill-Kummissjoni t-taxxa bażi u l-livelli tat-taxxa tat-taxxi ta' reġistrazzjoni u tat-taxxi annwali ta' ċirkolazzjoni kif applikati mill-1 ta' Jannar ta' kull sena, u wara kull bidla fil-liġi nazzjonali. Barra minn hekk, l- Istati Membri għandhom jikkomunikaw lill-Kummissjoni kull miżura li jieħdu sabiex jiddivrenzjaw it-tassazzjoni ta' karozzi ta' kumpanniji skond l-effiċjenza tal-karburant. Il-Kummissjoni għandha tiffaċilita l-iskambju ta' l-aħjar prattika billi tippubblika, online, rapport komparattiv dwar l-approċċi meħuda minn kull Stat Membru. | Emenda 29 Artikolu 16 Mhux aktar tard mill- 1 ta' Jannar 2011, u kull ħames snin minn dak in-nhar, il-Kummissjoni, wara li tikkonsulta ma' l-Istati Membri, trid tippreżenta lill-Kunsill u lill-Parlament Ewropew rapport dwar l-applikazzjoni ta' din id-Direttiva. | Mhux aktar tard mill- 1 ta' Jannar 2011, u kull ħames snin minn dak in-nhar, il-Kummissjoni, wara li tikkonsulta ma' l-Istati Membri, trid tippreżenta lill-Kunsill u lill-Parlament Ewropew rapport dwar l-applikazzjoni ta' din id-Direttiva u għandha tevalwa l-applikazzjoni ta' l-Artikoli 4 u 5 b'mod partikolari. | [1] Għadha mhix pubblikata fil-ĠU. [2] ĠU L 76, 6.4.1970, p. 1. Direttiva kif emendata l-aħħar bid-Direttiva tal-Kummissjoni 2003/76/KE (ĠU L 206, 15.8.2003, p. 29).. [3] ĠU L 334, 28.12.1999, p. 36. [4] ĠU L 12, tat-18.1.2000, p. 16. Direttiva kif emendata l-aħħar bir-Regolament (KE) Nru 1882/2003 (ĠU L 284, 31.10.2003, p. 1). --------------------------------------------------